આ અંગે મળતી માહિતી અનુસાર સુરત જિલ્લાના કડોદરા તેમજ પલસાણા વિસ્તારમાં કેટલાકા ઇસમોએ નકલી પોલીસની ઓળખ આપી મોટરસાયકલ તેમજ ફોરવ્હીલ ગાડીની લૂટ ચલાવી હતી. આ લૂટની ઘટનાને લઈ કામરેજ પી.આઈ કે.વી ચુડાસમા તેમજ પોલીસ સ્ટાફના માણસો કામરેજ પોલીસ સ્ટેશન વિસ્તારમાં પેટ્રોલીંગમાં હતા તે દરમ્યાન તેઓને બાતમી મળી હતી કે અગાઉ ચોરી તેમજ લૂટના ગુનામાં પકડાયેલ ફિરોઝ ઉર્ફે ચીકનો અબ્દુલ કાદીર પઠાણ તેમજ અન્ય એક ઈસમ નંબર વગરની એક્ટિવા મોટરસાયકલ લઈને કડોદરાથી કામરેજ તરફ આવી રહ્યો છે. જે બાતમીના આધારે પોલીસે વોચ ગોઠવી હતી. તે દરમ્યાન ફિરોઝ ઉર્ફે ચીકનો ઉર્ફે દિપક ઉર્ફે ગઢવી ઉર્ફે દિનેશ અબ્દુલ કાદીર પઠાણ (રહે, મોટી દમણ, ચિઠ્યાવાડી નુરાની મસ્જિદની સામે), તેમજ પિયુષ પુનાભાઇ રોહિત (રહે, અંત્રોલી, ભૂરીફળિયું, પલસાણા) આ બંને ઇસમો આવતા તેને ઝડપી પાડી પૂછતાછ કરતાં બંને ઇસમોએ કડોદરા, પલસાણા તેમજ નવસારી વિસ્તારમાં વાહન ચાલકોને નકલી પોલીસની ઓળખ આપી મારી ધમકાવી ચપ્પુ બતાવી મોટરસાયકલ, ફોરવ્હીલ ગાડી તેમજ વાહન ચાલકો પાસેથી રોકડ રકમ અને મોબાઈલ લૂટ કરી હોવાની કબૂલાત કરી હતી, પોલીસે બંને આરોપીઓ પાસેથી 7 મોટરસાયકલ તેમજ બે ફોર વ્હીલ ગાડી કબ્જે કરી આગળની કાર્યવાહી હાથ ધરી છે.